
Mejerhold ma a színpadon (Egy fiatal színész testén keresztül)

Kulcsszavak: Mejerhold; performansz; film; színész; biomechanika
A Tér kitöltése című szóló előadásom köré, egy kísérleti performansz filmet hoztam létre, négy jelenetből, melynek címe Mejerhold ma a színpadon (Egy fiatal színész testén keresztül). Mivel a performanszot választottam irányadónak, hatalmas szabadságom volt, bármerre elindulhattam. Építkeztem a saját emlékeimből (a fentebb beillesztett dőlt betűs bekezdések), talált szövegekből, extrateátrális szövegekből, zenékből, audiovizuális forrásokból, illetve próbafotókból, etűd és kísérletfelvételekből. A performansz filmem tartalmazza a kutatásom és az alkotófolyamat fontosabb állomásait:

- Első jelenet: A mejerholdi biomechanika egy konkrét etűdje, ami példaként szolgál (alámondás).

- Második jelenet: A próbákat megörökítő fotók sorozata, a koncepcióval (alámondás).

- Harmadik jelenet: A Tér kitöltése című etűdöm digitális munkabemutatója, három perspektívából. Az első fázis néma, hogy teret engedjen a filmet befogadó írói közönség számára. Ők saját szövegeket írhattak a filmes inspirációik alapján. A második fázisában Steven Reich: Prologue 1995. című minimalista kompozícióját folyattam, függetlenül a mozgásetűdtől. A zene ebben az esetben először vált alkotó társammá. A harmadik fázisban a zenére még a szövegeket is ráfolyattam, elővetítve a Tér kitöltése című előadásomat.

- Negyedik jelenet: A Tér kitöltése művészfilm, közelikkel, operatőrök segítségével.



